Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Preventívne opatrenia > Preventívne opatrenia

## Preventívne opatrenia

Zálohovanie vnútornej pamäte a pamäťovej karty
Informácie o databázových súboroch
Fotoaparát nepoužívajte ani neskladujte na nasledujúcich miestach
Poznámka k noseniu
Informácie o prevádzkových teplotách
Informácie týkajúce sa kondenzácie vlhkosti
Funkcie zabudované v tomto fotoaparáte
Čo je 1080 60p/50p?
Informácie o kompatibilite obrazových údajov
Poznámky o prehrávaní videozáznamov prostredníctvom iných zariadení
Poznámky týkajúce sa displeja a objektívu
Poznámky týkajúce sa blesku

### Zálohovanie vnútornej pamäte a pamäťovej karty

Nevypínajte fotoaparát, nevyberajte akumulátor alebo pamäťovú kartu počas toho, ako svieti kontrolka prístupu. Inak by mohlo dôjsť k poškodeniu údajov uložených vo vnútornej pamäti alebo k poškodeniu pamäťovej karty. Nezabudnite si vytvoriť záložnú kópiu s cieľom chrániť svoje údaje.

### Informácie o databázových súboroch

Po vložení pamäťovej karty bez databázového súboru do fotoaparátu a zapnutí napájania sa časť kapacity pamäťovej karty vyčlení na automatické vytvorenie databázového súboru. Istý čas to môže trvať, kým bude možné vykonať ďalší úkon.

### Fotoaparát nepoužívajte ani neskladujte na nasledujúcich miestach

- Na príliš horúcom, studenom alebo vlhkom mieste
  Na miestach, ako je napríklad vozidlo zaparkované na slnku, kde sa fotoaparát môže zdeformovať a môže dôjsť k poruche.

- Na priamom slnečnom svetle alebo v blízkosti ohrievača
  Fotoaparát môže zmeniť farbu alebo sa môže zdeformovať, čo môže spôsobiť poruchu.

- Na miestach vystavených otrasom

- V blízkosti silných magnetických polí

- Na piesočnatých alebo prašných miestach
  Dbajte na to, aby sa do fotoaparátu nedostali piesok ani prach. Môže to poškodiť fotoaparát. Poškodenie niekedy nie je možné opraviť.

### Poznámka k noseniu

Nesadajte si na stoličku alebo iné miesto, keď máte fotoaparát v zadnom vrecku nohavíc alebo sukne. Môže to spôsobiť poruchu alebo poškodenie fotoaparátu.

### Informácie o prevádzkových teplotách

Prevádzková teplota fotoaparátu je od 0°C do 40°C. Nedoporučuje sa snímanie v extrémne studenom alebo horúcom prostredí, ktoré presahuje tento rozsah.

### Informácie týkajúce sa kondenzácie vlhkosti

- Ak náhle prenesiete fotoaparát z chladného do teplého prostredia, na vnútorných alebo vonkajších častiach fotoaparátu sa môže vytvoriť skondenzovaná vlhkosť. Táto kondenzácia vlhkosti môže spôsobiť poruchu fotoaparátu.

- Ak sa objaví skondenzovaná vlhkosť, vypnite fotoaparát a počkajte asi hodinu, kým sa vlhkosť odparí. Ak by ste používali fotoaparát pri výskyte vlhkosti vo vnútri objektívu, nedokážete nasnímať ostré zábery.

### Funkcie zabudované v tomto fotoaparáte

- Tento návod popisuje funkciu zariadení kompatibilných/nekompatibilných s Wi-Fi, zariadení kompatibilných/nekompatibilných s GPS, zariadení kompatibilných/nekompatibilných s TransferJet, zariadení kompatibilných s 1080 60i a zariadení kompatibilných s 1080 50i.
  Ak chcete skontrolovať, či váš fotoaparát podporuje funkcie Wi-Fi a/alebo GPS, skontrolujte názov modelu vášho fotoaparátu.

- Zariadenia kompatibilné s Wi-Fi: DSC-HX30/HX30V

- Zariadenia nekompatibilné s Wi-Fi: DSC-HX20V

- Zariadenia kompatibilné s GPS: DSC-HX20V/HX30V

- Zariadenia nekompatibilné s GPS: DSC-HX30

Ak chcete overiť, či váš fotoaparát podporuje funkciu TransferJet a či je kompatibilný s 1080 60i alebo s 1080 50i, skontrolujte, či sa v spodnej časti fotoaparátu nachádzajú nasledujúce značky.

- Zariadenie kompatibilné s funkciou TransferJet: (TransferJet)

- Zariadenie kompatibilné s 1080 60i: 60i

- Zariadenie kompatibilné s 1080 50i: 50i

- Pokiaľ ste na palube lietadla, nastavte [Airplane Mode] na [On].

- Nesledujte dlhodobo 3D zábery nasnímané týmto fotoaparátom na 3D kompatibilných monitoroch.

- Pri prezeraní 3D záberov nasnímaných týmto fotoaparátom na 3D kompatibilných monitoroch môžete pociťovať nepohodu vo forme namáhania očí, únavy alebo nevoľnosti. Aby ste predišli týmto príznakom, odporúčame vám, aby ste počas prezerania robili pravidelné prestávky.
  Dĺžku a počet prestávok si však musíte určiť sami, keďže závisia od individuálnych potrieb. Ak pocítite akékoľvek ťažkosti, prerušte prezeranie 3D záberov dovtedy, kým sa nebudete cítiť lepšie a v prípade potreby sa poraďte so svojím lekárom. Pozrite si aj návod na obsluhu dodaný so zariadením alebo softvérom, ktoré ste pripojili alebo používate s týmto fotoaparátom. Vezmite do úvahy, že zrak dieťaťa je ešte stále vo fáze vývoja (obzvlášť u detí mladších ako 6 rokov). Skôr ako dovolíte svojim deťom sledovať 3D zábery, poraďte sa s pediatrom alebo očným lekárom a uistite sa, že pri prezeraní takýchto záberov dodržia vyššie uvedené opatrenia.

### Čo je 1080 60p/50p?

- Na rozdiel od štandardných režimov snímania používaných až doteraz, ktoré vykonávajú záznam metódou prekladaného riadkovania, tento fotoaparát vykonáva záznam pomocou metódy neprekladaného progresívneho riadkovania. Týmto sa zvyšuje rozlíšenie, ktorým sa dosahuje hladší, realistickejší obraz.

### Informácie o kompatibilite obrazových údajov

- Tento fotoaparát vyhovuje univerzálnemu štandardu DCF (Design rule for Camera File system) zavedenému asociáciou JEITA (Japan Electronics and Information Technology Industries Association).

- Spoločnosť Sony neručí za to, že prostredníctvom tohto fotoaparátu bude možné prehliadať zábery nasnímané alebo upravené pomocou iného zariadenia, alebo že zábery nasnímané týmto fotoaparátom sa budú dať prehliadať prostredníctvom iného zariadenia.

### Poznámky o prehrávaní videozáznamov prostredníctvom iných zariadení

- Tento fotoaparát používa MPEG-4 AVC/H.264 High Profile pre záznam vo formáte AVCHD. Videozáznamy nasnímane vo formáte AVCHD týmto fotoaparátom sa nedajú prehrávať prostredníctvom nasledujúcich zariadení.

- Ostatné zariadenia kompatibilné s formátom AVCHD, ktoré nepodporujú High Profile

- Zariadenia nekompatibilné s formátom AVCHD

Tento fotoaparát tiež používa MPEG-4 AVC/H.264 Main Profile pre záznam vo formáte MP4. Z tohto dôvodu nie je možné videozáznamy zaznamenané týmto fotoaparátom vo formáte MP4 prehrávať prostredníctvom iných zariadení ako tých, ktoré podporujú MPEG-4 AVC/H.264.

- Disk s kvalitou obrazu vysokého rozlíšenia (HD) je možné prehrávať len prostredníctvom zariadení kompatibilných s formátom AVCHD. DVD prehrávač alebo DVD videorekordér nedokážu prehrávať disk s kvalitou obrazu vysokého rozlíšenia (HD), pretože tieto zariadenia nie sú kompatibilné s formátom AVCHD. Navyše, ak do DVD prehrávača alebo DVD videorekordéra vložíte disk s kvalitou obrazu vysokého rozlíšenia (HD) so záznamom vo formáte AVCHD, môže sa stať, že sa nebude dať vysunúť disk.

### Poznámky týkajúce sa displeja a objektívu

- Displej je vyrobený použitím veľmi presnej technológie, vďaka ktorej správne funguje viac ako 99,99 % pixelov. Na displeji sa však môžu objavovať malé čierne a/alebo jasné body (biele, červené, modré alebo zelené). Tieto body sú normálnym výsledkom výrobného procesu a nemajú vplyv na snímanie.

- Dlhodobé vystavenie displeja alebo objektívu pôsobeniu priameho slnečného žiarenia môže spôsobiť poruchy. Buďte opatrní pri ukladaní fotoaparátu blízko okna alebo vo vonkajšom prostredí.

- Nevyvíjajte nadmerný tlak na displej. Farby na displeji by sa mohli stratiť či vyblednúť, a to by mohlo spôsobiť poruchu.

- V chladnom prostredí môžu v obraze na displeji vznikať závoje. Nejde o poruchu.

- Chráňte pohyblivý objektív pred nárazmi a netlačte naň silou.

### Poznámky týkajúce sa blesku

- Pri použití blesku sa blesk vysunie automaticky.

- Blesk sa môže automaticky zasunúť. [Detaily]

- Nezakrývajte blesk prstami.

- Fotoaparát pri prenášaní nedržte za blesk ani naň nevyvíjajte nadmernú silu.

- Ak sa do otvoreného blesku dostanú voda, prach alebo piesok, môže dôjsť k poruche.

Späť na začiatok