Návod pre používateľa Cyber-shot
Tlač
Úvodná strana > Snímanie > Používanie funkcií snímania > Flash

## Flash

1. Stlačte (Flash) na otočnom ovládači.

1. Pomocou otočného ovládača zvoľte požadovaný režim.

| (Auto) | Blesk sa automaticky aktivuje na tmavých miestach alebo pri výskyte protisvetla.
| (On) | Blesk sa aktivuje vždy.
| (Slow Synchro) | Blesk sa aktivuje vždy. Rýchlosť uzávierky je pomalá na tmavých miestach, aby sa jasne nasnímalo aj pozadie mimo oblasti osvetlenej bleskom.
| (Off) | Blesk sa neaktivuje.

Keď sa na fotografiách vyhotovených s bleskom objavia „Biele kruhové škvrny“
Spôsobujú ich častice (prach, peľ, atď.) poletujúce v blízkosti objektívu. Po zvýraznení bleskom fotoaparátu sa tieto častice zobrazia ako biele kruhové škvrny.
Akým spôsobom je možné obmedziť „Biele kruhové škvrny“?

- Osvetlite miestnosť a nasnímajte objekt bez blesku.

- Pri výbere scény zvoľte režim (Anti Motion Blur) alebo režim (High Sensitivity). ([Automaticky sa zvolí možnosť Off].)

Poznámky

- Blesk blysne dvakrát. Prvý blesk upravuje množstvo svetla.

- Kým sa nabíja blesk, je zobrazený symbol .

- Pri použití blesku sa blesk vysunie automaticky. Nezakrývajte blesk prstami.

- Blesk sa automaticky zasunie, keď nie je potrebný v nasledujúcich situáciách:

- Keď sa fotoaparát vypne alebo prepne do režimu prehliadania alebo USB režimu.

- Keď je režim blesku nastavený na (Off).

- Keď sa otočný prepínač režimov nastaví na [iSweep Panorama] alebo [Movie Mode].

- Keď sa stlačí tlačidlo MOVIE.

Keď blesk nepoužívate, režim blesku vopred nastavte na [Off], aby sa blesk nevysunul.

- Nevyťahujte ani nezatláčajte blesk manuálne. Mohlo by to spôsobiť poruchu.

- Počas snímania záberov v slede nemôžete používať blesk.

- Pri snímaní s bleskom a nastavením zoomu v polohe W sa na displeji môže objaviť tieň objektívu, a to v závislosti od podmienok pri snímaní. Ak k tomu dôjde, nastavte zoom do polohy T a znovu nasnímajte záber s bleskom.

Súvisiaca téma
Funkcie, ktoré nie sú v niektorých režimoch snímania REC dostupné
Späť na začiatok