Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Informácie o tomto fotoaparáte > Formát AVCHD

## Formát AVCHD

Formát AVCHD bol vyvinutý pre HD digitálne videokamery pre záznam HD (High-Definition) signálu formátu 1080i*1 alebo 720p*2 s použitím vysokoefektívnej kompresnej kódovacej technológie. Formát MPEG-4 AVC/H.264 sa používa na kompresiu obrazových dát a systémy Dolby Digital alebo Linear PCM sa používajú na kompresiu zvukových dát.
Formát MPEG-4 AVC/H.264 umožňuje kompresiu obrazových záznamov s efektivitou vyššou ako bežný formát kompresie obrazových záznamov. Formát MPEG-4 AVC/H.264 umožňuje, aby videosignál v kvalite high definition (vysoké rozlíšenie) zachytený digitálnou videokamerou bol zaznamenaný na 8 cm DVD disky, pevný disk, flash pamäť, pamäťovú kartu, atď.

#### Zaznamenávanie a prehrávanie vo fotoaparáte

Váš fotoaparát vykonáva záznam vo formáte AVCHD s obrazovou kvalitou vysokého rozlíšenia (HD) uvedenou nižšie.
Videosignál*3:
Zariadenie kompatibilné s 1080 60i
MPEG-4 AVC/H.264 1920×1080/60i, 1920×1080/60p, 1440×1080/60i
Zariadenie kompatibilné s 1080 50i
MPEG-4 AVC/H.264 1920×1080/50i, 1920×1080/50p, 1440×1080/50i
Audiosignál: Dolby Digital 2k
Záznamové médium: Pamäťová karta
*1 Špecifikácia 1080i
Špecifikácia vysokého rozlíšenia, ktorá využíva 1 080 efektívnych skenovacích liniek a striedavý systém.
*2 Špecifikácia 720p
Špecifikácia vysokého rozlíšenia, ktorá využíva 720 efektívnych skenovacích liniek a progresívny systém.
*3 Dáta zaznamenané vo formáte AVCHD odlišnom od vyššie uvedeného nie je možné prehrávať vo vašom fotoaparáte.
Späť na začiatok